钦定古今图书集成/明伦汇编/氏族典/第254卷 > 王莽
## 钦定古今图书集成/明伦汇编/氏族典/第254卷 > 王莽

按《汉书王莽传》，“莽字巨君，父曼蚤死。莽群兄弟皆将
军五侯子，乘时侈靡，以舆马声色佚游相高。莽独孤
贫，因折节为恭俭，受礼经，师事沛郡陈参，事母及寡
嫂，养孤兄子，行甚敕备。又外交英俊，内事诸父，曲有
礼意。大将军凤病，莽侍疾，不解衣带。凤且死，以托太
后。及帝拜为黄门郎，迁射声校尉。永始元年，封新都”
侯，迁骑都尉、光禄大夫、侍中，宿卫谨敕，爵位益尊，节
操愈谦，收赡名士，在位更推荐之，虚誉隆洽，倾其诸
父。擢大司马。哀帝即位，董宏言丁姬宜上尊号，莽劾
宏。后日未央宫置酒，内者令为傅太后张幄，坐于太
皇太后坐旁。莽撤去傅太后怒，莽乞罢就第，公卿大
夫多称之者，上乃加恩宠，位特进，给事中。丞相朱博
奏免就国。哀帝崩，太后拜莽为大司马，议立平帝。帝
年九岁，太后临朝称制，委政于莽。元始元年，以莽为
太傅，号安汉公。四年，莽女立为皇后，加宰衡，位上公。
五年，加九锡。平帝崩，立宣帝元孙婴号曰孺子。群臣
进符命，称摄皇帝。居摄三年，称假皇帝，十二月即真
天子位，定有天下之号曰“新。”地皇四年，更始兵入长
安，杜吴公宾就杀莽，传首诣更始县宛市。